ಪಾಶುಪತಾಸ್ತ್ರ

ಪಾಶುಪತಾಸ್ತ್ರ
ಇದು  ಹಿಂದೂದೇವತೆಯಾದ  ಶಿವನಿಗೆ   ಪ್ರಿಯವಾದ ಒಂದು  ಅಸ್ತ್ರ(ಬಾಣ).ಇದಕ್ಕೆ   ಬ್ರಹ್ಮಶಿರ  ಎಂಬ ಹೆಸರೂ  ಇದೆ.ಇದು    ರೌದ್ರಾಕಾರವಾಗಿಯೂ,ಭಯಂಕರ  ಪರಾಕ್ರಮೌಳ್ಳದ್ದಾಗಿಯೂ  ಇರುವುದು.ಮಂತ್ರಪೂರ್ವಕವಾಗಿ   ಅಭಿಮಂತ್ರಿಸಿ  ಪ್ರಯೋಗಿಸಿದರೆ   ಈ  ಅಸ್ತ್ರಕ್ಕೆ  ಸಾವಿರಾರು  ಶೂಲಗಳನ್ನು,ಸಾವಿರಾರು  ಗದೆಗಳನ್ನು,ವಿಷಸರ್ಪಗಳಿಗೆ   ಸಮನಾದ  ಸಾವಿರಾರು  ಬಾಣಗಳನ್ನು   ಉತ್ಪಾದನೆ ಮಾಡುವ  ಸಾಮರ್ಥ್ಯ  ಇರುವುದು.ಈ  ಅಸ್ತ್ರದ  ಪ್ರಯೋಗ   ದೇವಾನುದೇವತೆಗಳಿಗೂ  ತಿಳಿಯದ್ದಾಗಿದೆ.ಸ್ವರ್ಗ,ಮರ್ತ್ಯ,ಪಾತಾಳಲೋಕಗಳಲ್ಲಿರುವ  ಚರಾಚರಪ್ರಾಣಿಗಳಲ್ಲಿ  ಯಾವುದೊಂದು   ಪ್ರಾಣಿಯೂ  ಇದಕ್ಕೆದುರಾಗಿ  ನಿಲ್ಲಲಸಾಧ್ಯವಾದುದು.ಅಲ್ಪ ಬಲವಿರುವವನ ಮೇಲೆ ಪ್ರಯೋಗಿಸಿದರೆ  ಇಡೀ  ಬ್ರಹ್ಮಾಂಡವನ್ನೇ  ದಹಿಸಿಬಿಡುವುದು.ಪ್ರಳಯಕಾರಕನಾದ ಶಿವನು  ಈ  ಅಸ್ತ್ರದಿಂದ  ಯುಗಾಂತ್ಯದಲ್ಲಿ   ಪ್ರಪಂಚವನ್ನು    ಕ್ಷಣಮಾತ್ರದಲ್ಲಿ  ನಿರ್ಮೂಲ  ಮಾಡುವನೆಂದು  ಪುರಾಣದಲ್ಲಿ  ಉಲ್ಲೇಖಿತವಾಗಿದೆ.ಪಾಂಡವರಲ್ಲೊಬ್ಬನಾದ  ಅರ್ಜುನ  ಇದಕ್ಕಾಗಿ   ಕಠಿಣ   ತಪಸ್ಸನ್ನಾಚರಿಸಿ  ಶಿವನಿಂದ ಇದನ್ನು   ಪಡೆದು  ಮಹಾಭಾರತ ಯುದ್ಧದಲ್ಲಿ  ಸೈಂಧವ  ನನ್ನು  ಸಂಹರಿಸಿದನೆಂದು   ಮಹಾಭಾರತ ದಕಥನದಲ್ಲಿ  ಉಲ್ಲೇಖಿತವಾಗಿದೆ.
(ವಿವರಣೆಯ  ಆಕರ-ಮಹಾಭಾರತ,ವನಪರ್ವ,ಉಪಪರ್ವ-ಕೈರಾತಪರ್ವ.೪೦ನೇ  ಅಧ್ಯಾಯ )

ವರ್ಗ:ಪುರಾಣಗಳು